  Виталий Пронин Кызьы тодмано суредам уксёез?Ижкарысь Октябрь ёросысь огаз банкын шедьтэмын 1000 манетъем суредам коньдон. Сыӵе ик учыръёс вал Ува ёросын но: Уваысь банкын но Нылгаысь магазинын. Ӝутэмын уголовной ужъёс.МВД-лэн Удмурт Элькунысь управлениез вазиське калыклы, сакгес кариськыны курыса, но тодэ вайытэ, кызьы тодмано суредам уксёез:Паллян палаз чилясь гож вылэ пуктэм числоос зэмос коньдон вылысь уг ӵушисько, пӧямаз — ӵушисько, малы ке шуоно огшоры принтерен поттэмын.Зэмос уксёын лыдпусъёсыз венен пасямын уг луо, кызьы суредамаз, соосыз адӟыны секыт.Векчи букваен гожтэмъёс суредам коньдонын рос-прос уг адӟисько. Кылсярысь, «Модификация 2004 г.» гожтэм зэмос уксё вылын валамон но лыдӟымон луыны кулэ.Тужгес сак луоно, коньдондылэн серийной номерез тазьы кутске ке: 1000 манет - Серия оП № 91***** Серия ьН № 37***** Серия аМ № 24***** Серия тЛ № 57***** Серия аЛ № 24***** Серия оН № 73*****, 5000 манет - Серия оП № 91***** Серия ьН № 37***** Серия аМ № 24***** Серия тЛ № 57***** Серия аЛ № 24***** Серия оН № 73***** (пумыз пӧртэм луыны быгатэ).Суредам уксёез вӧлмытӥсьёс сярысь иворез вераны луэ, 02 (сотовой телефонысен 022), 948-107 но 948-108 номеръёсъя жингыртыса.Туспуктэмез: www.google.ru Теги: Ижкар Октябрьёрос Ува уксё  